**SAJTÓANYAG**

WORLD PRESS PHOTO KIÁLLÍTÁS

Magyar Nemzeti Múzeum

Sajtótájékoztató: 2019. szeptember 18-án délután 3 órakor a Magyar Nemzeti Múzeumban.

Megnyitó: 2019. szeptember 18-án, 17 órakor a Magyar Nemzeti Múzeumban.

**A World Press Photo Budapesten már a második alkalommal fogadja a közönséget a Magyar Nemzeti Múzeumban! A világszerte 100 városban bemutatott válogatás Magyarországon 2019. szeptember 19-től október 23-ig tekinthető meg. A gyakran megrázó pályaműveket bemutató tárlatot idén két kísérő kiállítás egészíti ki: a „Digital Storytelling” verseny díjazottjai mellett a nemzetközi karriert felmutató Borsi Flóra szürreális képeit is megtekinthetik..**

A World Press Photo minden évben a világ egyik legzajosabb fotós eseménye. Ezrek jelentkeznek a mindent eldöntő versenyre, majd összességében százezrek nézik meg a fényképekből készült vándorkiállítást. 2019-ben **4783 fotográfus 129 országból 78 801 fotóval** pályázott. A kiállítás **143 képét** három héten keresztül válogatta egy 21 tagú, riporterekből és szerkesztőkből álló, nemzetközi **zsűri**, amely végül **25 ország 43 fotóriporterét** díjazta. (<https://worldpressphoto.org/collection/photocontest/winners/2019>) **Az elismert fotográfusok között idén magyar alkotót is találunk: Máté Bence másodszor nyert díjat „Természet” kategóriában.** Ez azonban csak egy a nyolc kategória - általános hírek, környezet, természet, hosszútávú projektek, portré, hír, és sport, és az év képe, valamint új díjként az „Év képriportja” – közül, amelyek mindegyike érzékenyen reagál a bolygónkat érintő eseményekre, változásokra. A World Press Photo a Magyar Nemzeti Múzeumban ablakot nyit a világra, az elmúlt év legfontosabb riportképein és dokumentarista filmjein keresztül. Az évente megrendezett kiállítás fontos része a nemzetközi és a magyar kulturális életnek és 42. éve folyamatosan jelen van Budapesten.

A World Press Photo olyan, 1955-ben alapított globális platform, amely megbízható vizuális újságírás és történetmesélés útján kapcsolja össze a sajtófotó műfaját a közönséggel. Éves pályázatuk a világ legrangosabb fotópályázatává nőtte ki magát, és sikeres világméretű kiállítási programjuk révén évente több millió embernek közvetítik a világ fontos eseményeit. Utazó kiállítása minden évben 45 ország több mint 100 városába jut el, amelyek közül tavaly a budapesti tárlat volt a második leglátogatottabb. A kiállítás olyan történeteket mutat be, amelyek megállítják az embereket, empátiára és gondolkodásra késztetik.

Az amszterdami éves fesztivál – a díjkiosztó ünnepség keretében – fontos szakmai találkozók és előadások helyszíne. Pályázata díjazza a vizuális újságírás és a digitális történetmesélés legjobbjait. Develop programjaik (Global Talent Program, az African Photojournalism Database és a Joop Swart Masterclass) ösztönzik a világ sokszínű beszámolóit, amelyek különböző perspektívákból mutatnak be történeteket. Az Explore programjukon keresztül ösztönzik a vitát és a további kutatások folytatását a fotóriporter szakma fontos kérdéseiről. A Witness online magazin folyamatosan új tehetségeket karol fel és új gondolkodásmódot ismertet a vizuális újságírásban és történetelbeszélésben.

A World Press Photo Foundation egy kreatív, független, nonprofit szervezet, székhelye Amszterdamban (Hollandia) található. Nagyra értékelik globális partnerük, a Dutch Postcode Lottery és partnerei, a PwC és a WPPF támogatását.

A tárlatot tavaly több mint 45 000 látogató tekintette meg egy hónap alatt a Magyar Nemzeti Múzeumban. A kiállítás sikerének oka a hiteles információk, a színvonalas fotóriporteri és videó-újságírói teljesítmények iránt megfogalmazott általános igény lehet. A látogatók az évről évre megrendezett kiállításon olyan eseményeket ismerhetnek meg, amelyekre máskülönben nem figyelnének fel, vagy egyáltalán, el sem jutna hozzájuk.

Híven a World Press Photo szlogenjéhez *“Connecting the world to the stories that matter”*, mindig az elmúlt év legösszetettebb vizuális dokumentumát láthatja a közönség. A fotókon megrendítő történetek pillanatai láthatók, vagy sokszor, éppenséggel felemelő, gyönyörű képriportok.

A kiállítás szervezője már 28. éve a Herald Europa, felelős koordinátora Révész Tamás, aki korábban többszörös zsűritagja és díjazottja is volt a pályázatnak.

Kísérő programok:

**„Digital Storytelling”**: a digitális média évek óta nélkülözhetetlen műfaja. Folyamatos mozi élmény nyújt dokumentarista filmekkel. (<https://worldpressphoto.org/collection/digitalstorytelling/winners/2019>)

[**Borsi Flóra**](http://www.floraborsi.com/) **„Imagine“** kísérő kiállításának szürreális képei univerzális érzelmet, vágyat, kétségbeesést fejeznek ki, metaforái az emberi psziché törékenységét mutatják. Az Adobe Photoshop CC az ő fotóját használja PR tevekénységéhez, a Haselblad az ő manipulációjának videójával reklámozza legújabb fényképezőgépét. Kiállítások sora köthető a nevéhez külföldön, művészetével Magyarországról hódítja meg a világot. (<https://floraborsi.com/>)

Tárlatvezetések, kerekasztal-beszélgetések, előadások, workshopok:

[www.mnm.hu](http://www.mnm.hu); [www.facebook.com/nemzetimuzeum/](http://www.facebook.com/nemzetimuzeum/)

**További információ:**

**Press Kit** 300dpi képekkel letölthető regisztrálás után: <https://www.worldpressphoto.org/press/registration>

<https://www.worldpressphoto.org/collection/photo/2018>

[www.mnm.hu](http://www.mnm.hu),

<http://worldpressphotohu.info>,

[www.facebook.com/worldpressphotobudapest](http://www.facebook.com/worldpressphotobudapest)

Kiállításszervező: Herald Europa – Révész Tamás

tamas.revesz@gmail.com, [mail@worldpressphotohu.info](https://wcc.godaddy.com/email?cmd=planlistdomain&selecteddomain=worldpressphotohu.info&prog_id=godaddy&pl_id=1&override=1) +36-30-948-1932

**Magyar Nemzeti Múzeum**

1088 Budapest, Múzeum krt. 14–16.

Nyitva tartás:

2019. szeptember 19. – október 23.

Pénteken és szombaton és október 23-án 10-20 óráig.